# Καπιτώλιο των Ηνωμένων Πολιτειών

| Καπιτώλιο των Ηνωμένων Πολιτειών |
| --- |
| United States Capitol Complex |
| capitol building |
| Εθνικό Ιστορικό Τοπόσημο (από 1960), District of Columbia Inventory of Historic Sites (από 1964) και Historic Civil Engineering Landmark (από 1986) |
|  |
|  |
|  |
| Αρχιτεκτονική | νεοκλασική αρχιτεκτονική |
| Διεύθυνση | First St SE, Washington, DC 20004 |
| Γεωγραφικές συντεταγμένες | 38°53′23″N 77°0′33″W |
| Διοικητική υπαγωγή | Ουάσινγκτον |
| Τοποθεσία | Capitol Hill |
| Χώρα | Ηνωμένες Πολιτείες Αμερικής |
| Έναρξη κατασκευής | 18  Σεπτεμβρίου 1793 |
| Ένοικοι | Κογκρέσο των Ηνωμένων Πολιτειών |
| Ιδιοκτήτης | Κογκρέσο των Ηνωμένων Πολιτειών |
| Διαχειριστής | Κογκρέσο των Ηνωμένων Πολιτειών |
| Γενικές διαστάσεις | 500 μέτρα × 400 μέτρα |
| Ύψος | 88 μέτρα |
| Όροφοι | 5 |
| Υλικά | τούβλο, μάρμαρο, glass brick και χυτοσίδηρος |
| Αρχιτέκτονας | Γουίλιαμ Θόρντον, Étienne Sulpice Hallet, Μπέντζαμιν Χένρι Λατρόμπ, Τσαρλς Μπούλφιντς, Thomas Ustick Walter, August Schoenborn, Τζέιμς Χόμπαν, George Hadfield, Robert Mills, Montgomery C. Meigs, Edward Clark, Elliott Woods, David Lynn, J. George Stewart, George M. White, Alan Hantman, Stephen T. Ayers και Brett Blanton |
| Χρηματοδότης | presidency of George Washington |
| Ιστότοπος |
| Επίσημος ιστότοπος |
|  Πολυμέσα |
| Δεδομένα () |

Το **Αμερικανικό Καπιτώλιο** είναι το μέρος στο οποίο συνέρχεται το Κογκρέσο των Ηνωμένων Πολιτειών, το νομοθετικό σώμα της ομοσπονδιακής κυβέρνησης των Ηνωμένων Πολιτειών. Βρίσκεται στην Ουάσινγκτον, στην κορυφή του λόφου του Καπιτωλίου. Αν και δεν βρίσκεται στο γεωγραφικό κέντρο της πόλης, το Καπιτώλιο ορίζει τα τεταρτημόρια στα οποία χωρίζεται η Ουάσινγκτον.

Το κτήριο σχεδιάστηκε από τον Γουίλιαμ Θόρτον το 1793 και ήταν εμπνευσμένο από τη δυτική πρόσοψη του Λούβρου και το Πάνθεον του Παρισιού. Το Καπιτώλιο κατασκευαζόταν από το 1793 μέχρι το 1811, αν και η πρώτη σύγκληση του Κογκρέσου έγινε το 1800, μέσα στο ημιτελές κτίριο. Εξαιτίας του αυξανόμενου αριθμού αντιπροσώπων από τις νέες πολιτείες, το κτήριο επεκτάθηκε το 1850 και διπλασιάστηκε σε μήκος, ενώ ο παλιός θόλος, ο οποίος αποδείχθηκε μικρός μετά την επέκταση του κτηρίου, αντικαταστάθηκε από έναν νέο, τρεις φορές ψηλότερο. Το ύψος του Καπιτωλίου φτάνει τα 88 μέτρα.

## Εισβολή διαδηλωτών στις 6 Ιανουαρίου 2021

Στις 6 Ιανουαρίου 2021, λίγο καιρό μετά την εκλογή του νέου Προέδρου των ΗΠΑ, Τζο Μπάιντεν, ξέσπασαν αναταραχές στο Καπιτώλιο, καθώς διαδηλωτές (που ήταν και υποστηρικτές του Ντόναλντ Τραμπ, του απερχόμενου προέδρου των ΗΠΑ) εισέβαλαν μέσα στις εγκαταστάσεις του Καπιτωλίου. Αυτό έγινε, διότι μετά τις επαναληπτικές εκλογές στην πολιτεία της Τζόρτζια, όπου επιβεβαιώθηκε η νίκη των Δημοκρατικών, υπήρχαν κάποιοι που αμφισβητούσαν το αποτέλεσμα και αυτό πυροδότησε εντάσεις. Η διαδήλωση αυτή ήταν τόσο βίαιη που διήρκησε 4 ολόκληρες ώρες. Δυνάμεις του FBI έσπευσαν στο σημείο προκειμένου να απομακρύνουν τους διαδηλωτές. Σημειώθηκαν 5 νεκροί μετά από αυτό το γεγονός.

Πολλοί ηγέτες άλλων χωρών αντέδρασαν σε αυτό το απρόσμενο γεγονός, λέγοντας ότι η δημοκρατία των ΗΠΑ βρίσκεται σε άμεσο κίνδυνο. Μεταξύ αυτών των ηγετών ήταν, η Πρόεδρος της Ευρωπαϊκής Κομισιόν Ούρσουλα φον ντερ Λάιεν, ο Σαρλ Μισέλ ο πρόεδρος του Ευρωπαϊκού Συμβουλίου, ο Πρωθυπουργός του Ηνωμένου Βασιλείου Μπόρις Τζόνσον και άλλοι.

Η κατάσταση αυτήν τη μέρα "εκτροχιάστηκε" όπου η Γερουσία, που κυρίως αποτελείται από τους Δημοκρατικούς, ξεκίνησε συνεδρίαση που λαμβάνουν μέρος όλοι οι υπουργοί των ΗΠΑ, όπου, κατά την 25η τροπολογία του Αμερικανικού Συντάγματος, υπάρχει η πιθανότητα να αποφασιστεί να απομακρυνθεί ο πρόεδρος Τραμπ και να αναλάβει κάποιος άλλος την εξουσία μέχρι την 20η Ιανουαρίου 2021 όπου θα γίνει η ορκωμοσία του νέου Προέδρου Τζο Μπάιντεν.

Προκειμένου να "ησυχάσει τα πνεύματα", ο πρόεδρος των ΗΠΑ Ντόναλτ Τράμπ δημοσίευε Tweet στο Twitter, λέγοντας στους διαδηλωτές, οι οποίοι βρίσκονται στο Καπιτώλιο να μην χρησιμοποιούν τη βία και να πάνε στα σπίτια τους.

Πιο συγκεκριμένα ανέφερε τα εξής:

*"Παρακαλώ τον κάθε έναν που βρίσκεται στο Καπιτώλιο των ΗΠΑ να μείνει ειρηνικός. Όχι βία! Και θυμηθείτε, ΕΜΕΙΣ είμαστε το κόμμα του νόμου και της τάξης - σεβαστείτε τον Νόμο και τους μεγάλους άντρες και γυναίκες μας στα μπλε. Ευχαριστώ!".*

Λόγω των γεγονότων και των δημοσιεύσεων του Προέδρου στο Twitter και στο Facebook, οι εταιρείες του απαγόρευσαν την δημοσίευση νέων post και την πρόσβασή του στους παραπάνω λογαριασμούς.

## Παραπομπές

## Πηγές

*
*
*
*
*
*
*

## Εξωτερικοί σύνδεσμοι

* Πολυμέσα σχετικά με το θέμα  Καπιτώλιο των Ηνωμένων Πολιτειών στο Wikimedia Commons